kardosdrur/scandi-wiki huggingface dataset:
Art Buchwald

Arthur ”Art” Buchwald (født 20. oktober 1925, død 17. januar 2007) var en amerikansk journalist og komiker, som var bedst kendt for sin klumme i The Washington Post, som også blev bragt i mange andre aviser. Klummen fokuserede primært på politisk satire og aktuelle kommentarer. Han modtog Pulitzer-prisen i 1982 og blev i 1986 valgt til "The American Academy and Institute of Arts and Letters".

Buchwald blev født i en jødisk familie i Mount Vernon, New York, og var søn af tæppeproducenten Joseph Buchwald og hans kone Helen Buchwald. Som barn voksede han op i Forest Hills, et boligkvarter i New York City bydelen Queens.

Eksterne henvisninger 
 

Journalister fra USA
Personer fra New York
Jøder fra USA
Emden

Emden er en havneby i det nordvestlige Tyskland og ligger ved floden Ems. Det er hovedbyen i regionen Østfrisland. Indbyggertallet blev  opgjort til 
indbyggere.

Det vides ikke hvornår byen blev grundlagt, men den har eksisteret siden d. 8. århundrede. Byen fik sit våbenskjold i 1495 af kejser Maximilian d. første. Byen er også hjemsted for en stor Volkswagen fabrik der producerer Volkswagen Passat. I 1973 åbnede et teknisk universitet i byen, som i dag har 3500 studerende.

Byens borgmester er Tim Kruithoff.

Eksterne henvisninger 

Østfrisland

uz:Emden
10.000 (flertydig)

10.000 har flere betydninger:

 10.000 (tal) – tal
 10.000 (spil) – et terningespil

Se også
 10.000-meter-løb – baneløbsdistance i atletik.
 10.000 Fists – musikalbum af gruppen Disturbed
Lundbæk

Lundbæk er en gammel hovedgård, som nævnes første gang i 1450. Gården ligger i Bislev Sogn, Hornum Herred, Aalborg Kommune. Hovedbygningen er opført i 1804. Lundbæk har siden 1948 været landbrugsskole.

Lundbæk Gods er på 28 hektar. Lundbæk Avlsgård er på 129 hektar.

Ejere af Lundbæk 
(1450-1540) Vitskøl Kloster
(1540-1552) Mikkel Nielsen Tornekrans
(1552-1603) Christopher Mikkelsen Tornekrans
(1603-1604) Dorthe Axel Juul gift Tornekrans
(1604-1627) Iver Axelsen Juul
(1627-1679) Ove Iversen Juul
(1679-1690) Christian Ovesen baron Juel-Rysensteen
(1690-1694) Jeanne Henriksdatter Rüse gift (1) Rantzau (2) Juul-Rysensteen (3) Daa
(1694-1712) Gregers Valdemarsen Daa
(1712-1735) Ove Henriksen baron Juul-Rysensteen
(1735-1769) Otto Henrik Ovesen baron Juul-Rysensteen
(1769-1782) Christian Frederik Ovesen baron Juul-Rysensteen
(1782-1789) Christiane Dorothea Mohrsen gift (1) Juul-Rysensteen (2) von Adeler
(1789-1842) Christian Frederik Christiansen baron Juul-Rysensteen
(1842-1889) Niels Christiansen baron Juul-Rysensteen
(1889-1907) Christian Frederik Adrian Nielsen baron Juul-Rysensteen
(1907-1917) Vibeke baronesse Juul-Rysensteen gift baronesse Gyldencrone  
(1917) Niels Kaas
(1917-1922) Erik Heiberg
(1922-1932) Kay Iver Andersen
(1932-1939) Olaf Kirketerp-Møller
(1939) Slægten Kirketerp-Møller
(1939) Statens Jordlovsudvalg
(1939-1947) Laurenz Westerby (hovedbygningen)
(1939-1940) Laurenz Westerby (avlsgården)
(1940-1949) H. Thorndahl (avlsgården)
(1949-1965) P. Pedersen (avlsgården)
(1965-) Vagn Christensen (avlsgården)
(1947-1948) Aalborg Amts Landboforening (hovedbygningen)
(1948-) Lundbæk Landbrugsskole (hovedbygningen)

Tordenkalven 
Vagabonden Tordenkalven, der bl.a. er beskrevet i Johannes V. Jensens Himmerlandshistorier, var ansat på Lundbæk, da han blev krøbling efter at være kastet af en ustyrlig hest.

Lundbæk trinbræt 
Lundbæk fik billetsalgssted på Aars-Nibe-Svenstrup Jernbane (1899-1969), som i 1910 blev forlænget fra Aars til Hvalpsund. Der blev solgt billetter fra baneformandshuset, men der var ringe trafik, og billetsalget ophørte i 1921, hvor Lundbæk blev nedsat til trinbræt. Stationsbygningen blev solgt nogle år før banens lukning Den er bevaret på Algade 5, men har fået tilføjet en tilbygning, et par kviste og en vinterhave, der forbinder hovedbygning og retirade. Naturstien Nibe-Hvalpsund, som Naturstyrelsen har anlagt på det nedlagte banetracé, passerer lige forbi.

Noter

Eksterne kilder/henvisninger 
 J.P. Trap: Danmark 5.udgave, Kraks Landbrug
 Lundbæk Landbrugsskole

Fredede slotte og herregårde i Danmark
Herregårde i Aalborg Kommune
Herregårde i Aalborg Amt
Landbrugsskoler i Danmark
Halvmaratonløb (løbesport)

En halvmaraton er en løbedistance, den er 21,0975 km. Det er den halve distance af en helmaraton. Det er en populær distance for motionister, lang nok til at være en seriøs udfordring, men den kræver ikke samme træning som et helt maraton.

Ved en stor del af de officielle maratonløb er der også mulighed for "kun" at løbe halvmaraton.

Der er samtidig en tendens til, at arrangørerne vil give deres løb et unikt præg ved at vælge ruter, der eksempelvis er specielt naturskønne eller ligger i meget kuperet terræn (Bjergløb).

Blandt de største halvmaraton i verden målt på deltagerantal er GöteborgsVarvet der i 2011 havde 59.000 deltagere.
Dette løb blev løbet første gang i 1980.

Det største halvmaraton nogensinde var Broløbet mellem København og Malmö med 79.719 fuldførende deltagere, afholdt i forbindelse med åbningen af Øresundsforbindelsen i år 2000.

Rekorder 
Verdensrekorden for mænd er 58:01 sat af Geoffrey Kipsang Kamworor fra Kenya, den 15. september 2019, i København, Danmark,
mens den for kvinder er 1:04:28 sat af 

Brigid Kosgei fra Kenya, den 8. september 2019, i Newcastle upon Tyne, England.

Den danske rekord for mænd er 1:01:55, sat af Carsten Jørgensen, og den danske rekord for kvinder er på 1,09,48, sat af Dorthe Skovshoved Rasmussen.

Danske halvmaraton 
Oversigt over danske halvmaraton opdelt efter antal deltagere

Over 5.000 deltagere 
CPH Half
Bestseller Århus City halvmaraton
Lillebælt halvmaraton
BT halvmaraton
Aalborg halvmaraton

1.000 - 5.000 deltager 
De Tre Broer

Under 1.000 deltagere 
Änglemark Nytårsløb

Se også 
 VM i halvmaraton 2014

Henvisninger 

Atletikdiscipliner
British thermal unit

British thermal unit (BTU eller Btu) er en energienhed, som bruges i Nordamerika.

I nogle tilfælde anvendes enheden i England i forbindelse med ældre varme- og kølesystemer.

Generelt er enheden blevet erstattet af SI-enheden joule (J).

Definition 
BTU er defineret som den mængde energi, som kræves for at hæve temperaturen af et pund ferskvand én grad Fahrenheit.

Omregning 
En BTU svarer til ca.:

 1054-1060 joule
 252–253 kalorier.
 0.252–0.253 kcal (kilokalorier)

Andre omregninger:
 Naturgas, 1 MMBtu (1 million Btu, skrives sommetider som mmBTU) = 1.054615 GJ. Modsat er 1 gigajoule mængden af 26.8 m³ naturgas

Tilsvarende enheder 
BTU pr. time (BTU/h) er den effektenhed, som oftest angiver et forbrug af NG.

 1 watt svarer ca. til 3.41 BTU/h 
 1000 BTU/h svarer ca. til 293 W
 1 hestekraft svarer ca. til 2.540 BTU/h

BTU må ikke forveksles med enheden Board of Trade Unit (B.O.T.U.), som har et stort energiindhold, ca. (1 kWh eller ca. 3.412 BTU).

Eksterne henvisninger 
 The Units of Measurement Regulations 1995
 Omregning af BTU i andre energienheder

Energienheder
Satyajit Ray

Satyajit Ray (født 2. maj 1921, død 23. april 1992) var en indisk filminstruktør, manuskriptforfatter, producent og komponist. Han anses for en af det 20. århundredes største filmmagere. Igennem sin karrieren lavede han 37 film og han modtog i 1992 en æres-Oscar. Han har desuden to gange vundet Bodilprisen for bedste ikke-europæiske film.

Eksterne henvisninger 

 

Filminstruktører fra Indien
Manuskriptforfattere fra Indien
Personer fra Kolkata
Krastrup

Krastrup er en gammel hovedgård, som nævnes første gang i 1468. Gården ligger i Farstrup Sogn, Slet Herred, Aalborg Kommune. Hovedbygningen er opført i 1794

Krastrup Gods er på 30 hektar

Ejere af Krastrup 

(1468-1536) Vitskøl Kloster
(1536-1547) Jørgen Friis
(1547-1561) Christian Jørgensen Friis
(1561-1568) Else Rosenkrantz gift (1) Glob (2) Friis
(1568) Sophie Albertsdatter Glob gift Friis
(1568-1572) Iver Christiansen Friis
(1572-1574) Sophie Albertsdatter Glob gift Friis
(1574-1612) Jørgen Iversen Friis
(1612-1621) Christen Jørgensen Friis
(1621-1639) Niels Jørgensen Friis
(1639-1660) Manderup Jørgensen Due
(1660-1662) Anne Albretsdatter Skeel gift Due
(1662-1699) Bernt Manderupsen Due
(1699-1710) Manderup Berntsen Due
(1710-1725) Charlotte Amalie Gjøe gift (1) Due (2) Rantzau
(1725-1755) Christian Ottesen greve Rantzau
(1755-1757) Gerhard Hansen de Lichtenberg
(1757-1792) Marcus Pauli Marcussen
(1792) Poul Marcussen / Ulrich Christian von Schmidten
(1792-1804) Poul Marcussen
(1804-1835) Hans Hansen
(1835) Edel Secher gift Hansen
(1835-1875) N. E. V. Secher Hansen
(1875-1880) Thomas Secher Hansen
(1880-1888) Valdemar Secher Hansen
(1888-1892) E. Tregder / C. J. Wolff
(1892-1910) H. P. J. C. Holm
(1910-1912) Enke Fru Holm
(1912) Konsortium
(1912-1913) H. Mylting
(1913-1915) P. Gammeltoft
(1915-1918) Aktieselskab Krastrup Hovedgård
(1918-1924) C. Hansen / C. Sørensen
(1924-1926) P. Toft 
(1926-1930) J. P. Tommerup
(1930-1941) Kirstine Kjeldahl
(1941-) Statens Jordlovsudvalg (avlsgården)
(1941-1968) Kirstine Kjeldahl (hovedbygningen)
(1968-1982) Slægten Kjeldahl (hovedbygningen)
(1982-1992) Holger Kjeldahl (hovedbygningen)
(1992-2000) Henrik Calum Nielsen (hovedbygningen)
(2000-) Birgit Rosenvard (hovedbygningen)

Kilder 
 J. P. Trap: Danmark 5.udgave, Kraks Landbrug

Herregårde i Aalborg Kommune
Herregårde i Aalborg Amt
Bjarne Møller

Bjarne Møller (født 10. august 1979) er en dansk triatlet, duatlet, ironman og løber.

Bjarne Møller har siden 2002 vundet fem duatlon- og to triatlon-Danmarksmesterskaber for sin aldersgruppe. Heraf har de to duatlon-titler været cross-titler, mens triatlon omfatter en kortdistance- og en sprint-titel.

Bjarne Møller kontaktetede i påsken 2010 landstræner Michael Krüger og erkendte anskaffelse og brug af EPO i perioden 18. marts 2010 til 26. marts 2010, som en del af forberedelsen til et Ironman stævne i Sydafrika 2010. Bjarne Møller erkendte, efter Michael Krügers anvisning, den 27 marts 2010 anskaffelse og brug af EPO overfor Anti doping Danmark og blev pr. 6 april 2010 midlertidigt udelukket for alt idræt under DIF imens sagen færdigbehandledes. 
Bjarne Møller blev pr 21. juni 2010 udelukket to år fra alle aktiviteter under DIF, regnet fra 6. april 2010. På baggrund af denne kendelse, samt en tidligere udelukkelse fra Dtrif, er han udelukket på livstid fra alle aktiviteter under Dansk Triathlon Forbund.

Eksterne henvisninger 

Langdistanceløbere fra Danmark
Atleter fra Herning Løbeklub
Triatleter fra Danmark
Dopingsager i triatlon
Dopingsager i atletik
Kirsten

Kirsten er et pigenavn, der er opstået som en kortere form for Kirstine. Navnet var tidligere et af de mest almindelige i Danmark; således var det det mest almindelige pigenavn i 1996, hvor 53.442 danskere bar navnet. Det er dog dalet lidt de seneste år, men stadig er der omkring 45.000 danskere med navnet. 

Varianten Kerstin er et lån fra svensk, der også forekommer i Danmark.

Navnet forekommer i udlandet undertiden som efternavn.

Kendte personer med navnet

Fornavn
Kirsten Auken, dansk overlæge og forkæmper for seksualoplysning.
Kirsten Bang, dansk forfatter.
Kirsten Brosbøl, dansk folketingsmedlem.
Kirsten Bundgaard, dansk balletdanser.
Kirsten Cenius, dansk skuespiller.
Kirsten Dunst, amerikansk skuespiller.
Kerstin Ekman, svensk forfatter.
Kirsten Flagstad, norsk operasanger.
Kirsten Hammann, dansk forfatter og instruktør.
Kirsten Hansen-Møller, dansk skuespiller.
Kirsten Holst, dansk forfatter.
Kirsten Hüttemeier, dansk kogebogsforfatter.
Kirsten Høm, dansk maler.
Kirsten Jacobsen, dansk folketingsmedlem.
Kirsten Larsen, dansk badmintonspiller.
Kirsten Lehfeldt, dansk skuespiller.
Kirsten Munk, dansk grevinde og Christian 4.'s hustru "til venstre hånd".
Kirsten Norholt, dansk skuespiller.
Kirsten Olesen, dansk skuespiller.
Kirsten Passer, dansk skuespiller.
Kirsten Peüliche, dansk skuespiller.
Kirsten Ralov, dansk balletdanser og balletmester.
Kirsten Rolffes, dansk skuespiller.
Kirsten Siggaard, dansk sanger og skuespiller.
Kyrsten Sinema, amerikansk politiker.
Kirsten Søberg, dansk skuespiller.
Kirsten Thorup, dansk forfatter.
Kirsten Vaupel, dansk sanger.
Kirsten Walther, dansk skuespiller.
 Liden Kirsten, Valdemar Den Stores lillesøster

Efternavn
Ulf Kirsten, tysk fodboldspiller.

Navnet anvendt i fiktion
Prins Buris og Liden Kirsten er en dansk folkevise.
Kirsten Birgit Schiøtz Kretz Hørsholm, dansk (fiktiv) seniorkorrespondent.

Andre anvendelser
Kirsten Piils Kilde er en kilde i Dyrehaven ved Jægersborg.

Pigenavne
Kirstine

Kirstine er et pigenavn, der oprindeligt stammer fra helgennavnet Sankt Christina, der er afledt af Kristus. Varianter af navnet omfatter blandt andet Kirsti, Kirstin, Kirstina. Omkring 4.500 personer bærer et af disse navne ifølge Danmarks Statistik.

Navnet Kirsten er afledt af Kirstine, og Kristine er en sideform til navnet.

Kendte personer med navnet
Kirstie Alley, amerikansk skuespiller.

Pigenavne
Christina

Christina er et pigenavn, der stammer fra den katolske helgen Sankt Christina. Navnet forekommer i en række varianter, herunder Christine, Christin, Christinna, Kristine, Kristina, Kristin og Kristinna. Mere end 30.000 danskere bærer et af disse navne ifølge Danmarks Statistik.

Kendte personer med navnet
Christine af Sachsen, dansk dronning til kong Hans.
Kristina, svensk dronning.
Christina Aguilera, amerikansk sanger.
Kristine Andersen, dansk håndboldspiller.
Christine Antorini, dansk folketingsmedlem.
Christina Applegate, amerikansk skuespiller.
Kristin Halvorsen, norsk minister og partileder.
Christine Keeler, engelsk fotomodel og centrum i Profumo-skandalen.
Kristine Lunde, norsk håndboldspiller.
Christine de Pizan, italiensk forfatter.
Louise Christine Rasmussen, Frederik 7.'s tredje hustru (kendt som Grevinde Danner).
Christina Roslyng, dansk håndboldspiller.
Kristine Roug, dansk sejler.
Christina Scherwin, dansk atletikudøver (spydkaster).
Christine Skou, dansk skuespiller.
Kristina Juel Stokkebroe, dansk sportsdanser.
Leonora Christina Ulfeldt, dansk grevinde og forfatter.

Navnet anvendt i fiktion
Christine er en roman af Helle Stangerup fra 1985.
Christine er en roman af Stephen King fra 1983. 
Christine er en filmatisering fra 1983 af Stephen Kings roman af samme navn.
Den kvindelige hovedrolle i The Phantom of the Opera hedder Christine.
Kristin Lavransdatter er en roman af Sigrid Undset.
Kristina från Duvemåla er en musical af Benny Andersson og Björn Ulvaeus fra 1995 baseret på Vilhelm Mobergs Udvandrerne.
 Dronning Christina - film fra 1933
Pigenavne
Toiletsæde

Et toiletsæde er det stykke af et toilet, hvorpå man sætter sig, og som i de fleste tilfælde kan slås op. Sædet findes i mange forskellige materialer, men i dag er plastik det mest udbredte.

Hygiejneartikler
Sanitet
Ludomani

Ludomani er en sygelig trang til gambling oftest i form af hasardspil eller væddemål. Spilletrangen har ofte en negativ/destruktiv indvirkning på arbejdsliv, familieliv og personlige relationer.

Kendetegn 
Ludomanen søger konstant ny "spænding" (betegnet som et "kick" eller en "rus") i form af nye spil og større indsatser. Hvis ludomanen forsøger at stoppe, vil han/hun ofte opleve rastløshed og irritation. Det er ikke let for andre at identificere en ludoman, da han/hun ofte vil forsøge at dække over sin spilletrang.

En ludoman har typisk faste tankespind. Tre kendte typer er:

 At ludomanen har en overbevisning om, at en specifik strategi eller et spillesystem kan slå oddsene.
 At ludomanen har en ligegyldig fornemmelse ift. konsekvenserne af tab og små sandsynligheder.
 At ludomanen har en forestilling om, at kun spil kan være løsningen på dagligdagens svære oplevelser.

I Danmark 
I 2016 var der estimeret 10.000 ludomaner i Danmark og 125.000 der havde problemer med penge i spil. Ca 88% af disse er mænd.

I Danmark er der fire foreninger du kan få hjælp hos Forskningsklinikken for Ludomani, Center for Ludomani, Ludomaniforeningen og Ludomanilinjen.dk fra Danske Spil. Desuden kan der fås hjælp gennem Anonyme Gamblere, der er en brugerstyret selvhjælpsgruppe.

Se også 

 Anonyme Gamblere

Referencer

Eksterne henvisninger 
 Forskningsklinikken for Ludomani - hospitalsklinik for ludomani

 Ludomanilinjen - Vejledning om Ludomani – Videnskabelige facts om Ludomani og hjælp til selvhjælp.
 Ludomaniforeningen
 Officiel hjemmeside for Anonyme Gamblere
BTU

BTU eller Btu, akronymerne henviser til forskellige artikler:

 British thermal unit – måleenhed for varmeindhold.
 Brugertilfredshedsundersøgelse – undersøgelser i det offentlige rum, skoler, kommuner etc.
 Brandenburgische Technische Universität – tysk universitet beliggende i Cottbus.
Løgn (band)

Løgn er en dansk moderne jazzkvartet bestående af Jacob Danielsen (saxer, klarinetter), Kasper Bjerg (piano, keyboard), Kasper Bai (baryton-guitar) og Søren Mehlsen (trommer).
Kvartetten blev dannet i Aarhus i starten af 2006, Har i Januar 2007 været i New York City for bl.a. at spille på det legendariske avantgardespillested Tonic, samt modtage undervisning af bl.a. Mark Helias, Tom Rainey og Jim Black.

Musikgrupper fra Danmark
Musikgrupper fra 2006
Kasper Bai

Kasper Bai er en dansk guitarist og komponist, født 1974 i Hjørring Uddannet på Det Jyske Musikkonservatorium i 1996-2001 og 2005-2007 med rytmisk musiklærereksamen og diplomeksamen i guitar, samt rytmisk solistklasse i komposition og guitar.

Leder grupperne Kasper Bai Orchestet, Kasper Bai Kvartet og Cordelia.
Medlem af Plamage, Aggerbæk Kvintet, Løgn, Järv, Aarhus Composer Ensemble (ACE) m.fl. 
Har endvidere komponeret talrige værker for symfoniorkestre, bigbands, kor, kammerensembler m.m., samt arbejder som arrangør, dirigent og underviser.

Guitarister fra Danmark
Komponister fra Danmark
Danskere i 2000-tallet
Nørgård Mikkelsen

Nørgård Mikkelsen A/S er et dansk reklamebureau grundlagt i 1967 i Odense.

Nørgård Mikkelsen er et af Danmarks største reklamebureauer og har stået bag adskillige markante reklamekampagner både i trykte og elektroniske medier. Blandt de mest markante kampagner i bureauets historie er ”Her er en mand. Han er glad” for Hjulcenteret. Desuden ”Det er ikke så ringe endda” for Fiskebranchen, hvor Minna og Gunnar (spillet af skuespillerne Kirsten Lehfeldt og Niels Olsen) lærte danskerne, at fisk – det er der ingen ben i. Senest en kampagne for Rynkeby “Monkey Dance”, hvor orangutangen Rynke blev revitaliseret efter en periode på 7 års glemsel, kampagnen tog udgangspunkt i de sociale medier. 

Nørgård Mikkelsen arbejder ud fra devicen ”hvor skal væksten komme fra”, med en strategisk indsigt som udgangspunkt og kompetencer inden for udvikling af kampagner og markedsføring til specielt segmenterne FMCG, retail og B2B. 

Bureauets kundeliste tæller bl.a, Matas, Kohberg, Rynkeby, 3-stjernet, Bygma, BoConcept, Inspiration, Knorr, Invita, Odense Marcipan, Fynske Bank, SBS.

Nørgård Mikkelsen ejes af 11 ledende medarbejdere og 3C Holding A/S. Bureauet har til huse på Odense Havn og Vesterbrogade i København, og beskæftiger ca. 85 medarbejdere.

Eksterne henvisninger 

Nørgård Mikkelsens hjemmeside

Reklamebureauer i Danmark
Etableret i 1967
Virksomheder i Odense
3C Holding
Georg Galster

Jørgen Georg Castonier Galster (født 17. maj 1889, København, død 8. september 1983, Hellerup) var en dansk numismatiker og historiker. I perioden 1910-1959 var han ansat ved Den Kongelige Mønt- og Medaillesamling, fra 1920 som leder af denne.

Galster var søn af grosserer Harald August Galster (1838-1924) og Elise Marie Bidstrup (1869-1937) og blev student fra Efterslægtselskabets Skole i 1906. Han studerede herefter på Københavns Universitet, hvorfra han blev cand.mag. i historie, dansk og latin i 1913. Han havde dog allerede i 1910 fået ansættelse på Den Kongelige Mønt- og Medaillesamling på Nationalmuseet efter anbefaling fra professor Johannes Steenstrup, der var den professor, han var mest knyttet til<ref>Georg Galster: "Erindringer fra Universitetet og Nationalmuseet 1906 til ca. 1930" i Den kongelige Mønt- og Medaillesamling 1781-1981", Nationalmuseet:København 1981 , s. 166</ref>.

Allerede på dette tidspunkt var hensigten, at Galster skulle oplæres til at efterfølge Peter Christian Hauberg (1844-1928) som leder af møntsamlingen. Da Hauberg i 1920 trådte tilbage blev Galster da også administrerende inspektør ved samlingen og i 1946 overinspektør.

Efter at være gået på pension i 1959 fortsatte Galster i flere år med at arbejde med møntmaterialet og havde således indtil 1980 plads på et kontor på Nationalmuseet. Bl.a. bestemte han de såkaldte kufiske dirhemer, når sådanne dukkede op i danske fund. Det blev også til flere udgivelser, bl.a. en oversigt over uniontidens udmøntninger i 1972 og en afhandling om møntfund på Bornholm fra vikingetiden i 1980.

Galster modtog flere hædersbevisninger og blev således i 1959 æresdoktor ved Lunds Universitet, blev 1960 æresmedlem af Dansk Numismatisk Forening og fik i 1974 Videnskabernes Selskabs guldmedalje. Siden 1949 var han medlem af Det kongelige danske Selskab for Fædrelandets Historie, hvor han i flere år var kasserer og dernæst sekretær.

Privat blev Galster 15. august 1922 gift med Emma Adrienne Johnsen (1899-1974) med hvem han fik en søn og en datter. Sønnen Gert Harald Galster (født 19. oktober 1923) døde som 25-årig i 1949 ved drukning i Glimminge Sø ved Kisa i Sverige. Datteren Gertrud Johnsen Bruns Castonier Galster'' (født 11. januar 1926 i Helligånds Sogn) er kendt som samfundsdebattør, kritisk over for især muslimsk indvandring, og aktivist. Hun har været keramiker, aftenskolelærer og turistguide med speciale i italiensk sprog. Hun har en søn, der er læge.

Georg Galster er begravet på Mariebjerg Kirkegård.

Referencer

Eksterne henvisninger 
 Georg Castonier Galster
 

Historikere fra Danmark
Numismatikere fra Danmark
Personer fra København
Personer i Kraks Blå Bog (afdøde)
Ansatte ved Nationalmuseet
Æresdoktorer ved Lunds Universitet
Dansksprogede forfattere fra Danmark
Personer i Dansk Biografisk Leksikon
Alumni fra Københavns Universitet
Bretonsk Demokratisk Sammenslutning

Bretonsk Demokratisk Sammenslutning (, ) er et venstreorienteret politisk parti, der arbejder for selvstyre for Bretagne. Det blev stiftet i 1964, og har siden 2004 haft tre rådsmedlemer i regionalrådet.

Eksternt henvisninger 

 UDB's officielle hjemmeside: Le Parti de la Bretagne , på fransk og bretonsk, hentet 18. juli 2017.

Bretagne
Politiske partier i Frankrig
Etableret i 1964
VM i håndbold 1954 (mænd)

Verdensmesterskabet i håndbold for mænd 1954 var det andet (indendørs) VM i håndbold. Det blev afholdt i Sverige i perioden 13. – 17. januar 1954.

De seks deltagende nationer spillede først i to grupper med tre hold. De to gruppevindere gik videre til VM-finalen, mens de to toere gik videre til bronzekampen. De to gruppetreere spillede om 5.pladsen.

Sverige blev verdensmester på hjemmebane ved at slå de forsvarende verdensmestre fra Tyskland i finalen. Bronzen gik til Tjekkoslovakiet, der slog Schweiz i bronzekampen. Danmark besatte 5.pladsen med en sejr over Frankrig i placeringskampen.

Slutrunde

Indledende runde

Gruppe A

Gruppe B

Finalekampe

Kvalifikation 

Slutrunden havde plads til seks hold, og Sverige var direkte kvalificeret som værtsland. Det efterlod fem ledige pladser, som ti hold spillede om i kvalifikationen. De ti hold blev parret i fem playoff-opgør, der hver blev afgjort i én kamp. De fem vindere gik videre til slutrunden. Kampene blev spillet i perioden 28. november – 13. december 1953.

Kilder / eksterne henvisninger 
International Handball Federation
IHF – Officielle resultater
World Handball Archive – Men Handball 7 II World Championship 1954 Sweden 13.01-17.01
World Handball Archive – Men Handball World Championship 1954 European Qualification played 1953

1954 (mænd)
Håndbold i 1954